Čierny potok (prítok Zlatianskeho potoka)

Čierny potok je potok v hornom Šariši, v centrálnej časti okresu Bardejov. Je to ľavostranný prítok Zlatianskeho potoka, meria 3,1 km a je tokom VII. rádu.

Pramení v pohorí Busov na juhozápadnom svahu Stebníckej Magury (899,9 m n. m.) v nadmorskej výške približne 710 m n. m. V pramennej oblasti tečie západným smerom, ďalej sa stáča na juhojuhozápad a juhozápad. Následne vstupuje do Ondavskej vrchoviny a preteká obcou Zlaté. Priamo v intraviláne obce sa v nadmorskej výške cca 389,5 m n. m. vlieva do Zlatianskeho potoka. Nepriberá žiadne stále prítoky.

Potoky na Slovensku
Povodie Tople
Vodné toky v okrese Bardejov